সন্তোষপুর স্টেশনে বিধ্বংসী আগুন! বজ বজ-শিয়ালদহ শাখায় বন্ধ ট্রেন চলাচল

ওয়েব ডেস্ক: রবিবাসরীয় সকালবেলায় বজ বজ-শিয়ালদহ শাখার সন্তোষপুর স্টেশনের দুই নম্বর প্ল্যাটফর্মে লাগে ভয়াবহ আগুন। আগুনের লেলিহান শিখায় প্ল্যাটফর্মের প্রায় ২০ থেকে ২৫ টি দোকান সম্পূর্ণ ভস্মীভূত হয়ে যায়। আগুন লাগার খবর প্রকাশ্যে আসতেই তড়িঘড়ি রেলের তরফ থেকে বজ বজ-শিয়ালদহ শাখায় ট্রেন চলাচল আপাতত বন্ধ রাখা হয়েছে।

অগ্নিকাণ্ডের খবর পাওয়া মাত্রই সেখানে উপস্থিত হয় দমকলের একটি ইঞ্জিন এবং রেল পুলিশ। তৎপরতার সঙ্গে চলছে আগুন নেভানোর কাজ, তবে কী কারণে আগুন লেগেছে তার কারণ এখনও স্পষ্ট নয়। এমনকি আগুনের লেলিহান শিখায় ক্ষয়ক্ষতির পরিমাণই বা কত তাও স্পষ্ট নয়। তবে ব্যাপক অগ্নিকাণ্ডের জেরে এলাকাজুড়ে ছড়িয়েছে ব্যাপক উত্তেজনা।

আরও পড়ুন: বসন্তের বিদায়ে দুয়ারে অস্বস্তিকর গরম, কবে থেকে চড়ছে পারদ?

জানা যাচ্ছে, রবিবার হলেও যাদের নিত্যদিন অফিস যেতে হয়, রবিবারও ছুটি থাকেনা সেই সব অফিসযাত্রীদের ভিড়ে উপচেয়ে পরে স্টেশন চত্ত্বর। আগুন লাগার খবর প্রকাশ্যে আসতেই স্টেশনে শুরু হয়ে যায় হুড়োহুড়ি।

জানা যাচ্ছে, প্রথমে একটি দমকলের ইঞ্জিন প্রথমে পৌঁছয় তারপর পরিস্থিতি নিয়ন্ত্রণে আনতে আরও ২টি দমকলের ইঞ্জিন পৌঁছয় সেখানে। য় দেড় ঘণ্টার চেষ্টার পর আগুন নিয়ন্ত্রণে আনেন দমকলকর্মীরা। তবে ততক্ষণে ঘন কালো ধোঁয়ায় ঢেকে যায় স্টেশন চত্বর, ছড়িয়ে পড়ে তীব্র পোড়া গন্ধ।

দেখুন অন্য খবর